Source: https://pravnapraksa.si/Default.aspx?id=119
Timestamp: 2017-09-19 22:31:14+00:00

Document:
letnik 2016, številka 29-30, 21. 7. 2016 > Kazalo
V naslovu je zapisana težka, a le navidezna dilema. Njena teža je toliko večja zaradi lahkotnosti besed, s katerimi je predsednik vlade na strankarskem zborovanju opisal sedanjost oziroma prihodnost slovenske države. Sproščenost, s katero vrhovni slovenski voditelji, tudi opozicijski, v zadnjem času besedno lomastijo po državi in tudi drug po drugem, je sicer dih jemajoča. Tako ni niti najmanj presenetljivo, da temu razdiralnemu trendu sledita tudi javni prostor in s tem celotno slovensko občestvo. Preseneča pa, da se nič ne zgodi. Z najtežjimi besedami najlahkotneje opisujemo očitno nenormalne razmere v res publici, pa vendar, ko grmenje preneha, še naprej potujemo po dobro utrjeni gazi nenormalnosti. A kot rečeno, to je le navidezna dilema.
Dela profesorja Bernda Rüthersa so vse od njegovega že kar klasičnega dela Neomejena razlaga (1967) dragocen prispevek k metodologiji pravnega vrednotenja. V nizu teh del je tudi knjiga Tajna revolucija od pravne k sodniški državi. Ustava in metode (2014). O tej knjigi in ob njej govori tudi ta prispevek.
Jernej Velikonja
V pričujočem prispevku obravnavam odškodninsko odgovornost avtošole za škodo, ki jo kandidat utrpi med praktičnim usposabljanjem za pridobitev vozniškega izpita. V preteklosti je bilo sporno, kakšna je narava te odškodninske odgovornosti, saj so višja sodišča nemalokrat zavzela stališče, da gre za objektivno odgovornost avtošole. V zadnjem času pa se je v sodni praksi izoblikovalo enotno stališče, da gre v tem primeru za poslovno (pogodbeno) odškodninsko odgovornost, ki temelji na krivdnem...
mag. Uroš Ilić, Uroš Brglez
Z izrazom mergers and acquisitions (M&A) označujemo skupek različnih transakcij, s katerimi investitorji pridobivajo poslovne deleže, delnice ali premoženje drugih družb. Gre za kompleksne transakcije, pri katerih so pogosto udeleženi subjekti iz različnih držav in pravnih sistemov, zato se je v mednarodni poslovni praksi uveljavila "standardna" struktura transakcij M&A, ki je pri večini teh v bistvenem podobna, s čimer se potek same transakcije precej olajša, saj so udeležencem iz različnih...
Delniške družbe so v zadnjih mesecih s strani Centralne klirinško depotne družbe, d.d., (KDD) pričele prejemati obvestila o postopnem uvajanju mednarodnih standardov izvajanja korporacijskih dejanj, skladno s katerimi jih KDD poziva k spoštovanju mednarodnih standardov o izvedbi korporacijskih dejanj in posledičnem obveščanju KDD o korporacijskih dejanjih, vključno z obveščanjem o sklicih skupščin. Mednarodni standardi naj bi postali zavezujoči v začetku leta 2017, postavlja pa se vprašanje, kakšne so posledice kršitev teh obveznosti, zlasti ali bodo imele vpliv na veljavnost korporacijskih dejanj, v konkretnem primeru na sklice skupščin, in zakaj je potrebno še dodatno obveščanje prek KDD, poleg že predpisanega pri Agenciji Republike Slovenije za javnopravne evidence in storitve (AJPES), spletnih straneh Ljubljanske borze, d.d., in drugih medijev.
Vanja Maček
Izvedensko mnenje, ki je bilo pridobljeno pred pravdo in s sodelovanjem le ene stranke, procesno gledano ni dokaz, saj ni upoštevno niti kot izvedensko mnenje niti kot listina. Upošteva se lahko le kot del strankinih navedb, ki so strokovno argumentirane. Če stranka naroči izdelavo takšnega izvedenskega mnenja, ji nastanejo določeni stroški, ki jih kasneje lahko uveljavlja v pravdi. Postavlja pa se vprašanje, ali se takšni stroški uveljavljajo v okviru glavnega zahtevka kot odškodninski zahtevek za premoženjsko škodo ali kot del potrebnih pravdnih stroškov. Kot zaključuje Vrhovno sodišče RS, praksa višjih sodišč glede tega vprašanja ni enotna.
Če nam je mar za zdravje in uspešnost pri delu, potem obvladovanje stresa in psihosocialnega tveganja v delovnem okolju ne bi smelo ostati neuresničena zakonska obveznost.
Prispevek obravnava problematiko umestitve administrativnih sankcij v slovenski sistem upravnega prava. Zadnja novela Zakona o prekrških (ZP-1J), sprejeta aprila letos, ki bo začela veljati 6. novembra 2016, odpira vrata spremembam na upravnopravnem področju pri izrekanju sankcij v primerih ugotovljenih kršitev na širšem področju finančnih trgov. Medtem ko je glede na slovensko pravno ureditev splošno uveljavljeno, da upravni in drugi državni organi oziroma pristojne institucije javne uprave izvajajo nadzor nad spoštovanjem zakonodaje in ločeno kot prekrškovni organi izrekajo sankcije za prekrške, zdaj ZP-1J posredno uvaja še novo skupino administrativnih sankcij, nadzor nad katerimi bo zaupan specializiranemu upravnemu delu sodnega sistema.
Še danes nekateri delodajalci ne vedo, da delavec, ki dela štiri dni v tednu, in delavec, ki dela šest dni v tednu, nimata enakega minimalnega trajanja letnega dopusta. Drugo pereče vprašanje v praksi pa je, ali se dodatni dnevi letnega dopusta prištevajo k osnovi ali lahko že s seštevkom dosežejo zakonski minimum trajanja letnega dopusta.
mag. Janez Žirovnik
V PP, št. 28 se v članku Podatki o komunikacijskih sredstvih z odredbo sodišča, ki je v bistvu odgovor na članek, objavljen v PP, št. 27, z naslovom Podatki o komunikacijskih sredstvih brez odredbe sodišča, avtor ukvarja z vprašanjem, ali pridobitev podatkov o tem, kdo je lastnik, naročnik ali uporabnik sredstva za komunikacijo oziroma podatkov o identiteti komunicirajočega posameznika, sodi v domet komunikacijske zasebnosti in s tem pod stroge pogoje iz 37. člena Ustave RS. Avtor se med drugim ukvarja tudi z vsebino določbe prve alineje drugega odstavka 24.b člena Zakona o Slovenski obveščevalno-varnostni agenciji - ZSOVA. Ob ugotovitvi, da so bili predlagatelji procesnih zakonov (med katere najverjetneje uvršča tudi ZSOVA) očitno uspešni v "rahljanju pogojev" za pridobitev podatkov o "identiteti komunicirajočih", se avtor sprašuje, ali "Šs]o torej lahko ZEKom-1, ZEPT, ZKP in ZSOVA [...]" glede slednjega v skladu z Ustavo.
V pričujočem prispevku obravnavam odškodninsko odgovornost avtošole za škodo, ki jo kandidat utrpi med praktičnim usposabljanjem za pridobitev vozniškega izpita. V preteklosti je bilo sporno, kakšna je narava te odškodninske odgovornosti, saj so višja sodišča nemalokrat zavzela stališče, da gre za objektivno odgovornost avtošole. V zadnjem času pa se je v sodni praksi izoblikovalo enotno stališče, da gre v tem primeru za poslovno (pogodbeno) odškodninsko odgovornost, ki temelji na krivdnem principu.
V upravnih postopkih odvzemov otrok z začasno odločbo na centrih za socialno delo (CSD) obstaja različna sodna praksa. Nekaj časa je zavzemala stališče, da izdaja začasne odločbe pred pridobitvijo mnenja strokovne komisije in opravljeno ustno obravnavo procesno ni zakonita, v zadnjem času pa se sodna praksa nagiba v drugo smer. Predlog družinskega zakonika (pDZ) prinaša na tem področju velike spremembe, ki bi bile ob odpravi določenih pomanjkljivosti zelo koristne.
Obstajata zanimivi besedni igri, in sicer: "Pravna praznina ni pravni problem brez pravne rešitve" ali štiri črke P: "Pravna praznina v pravni praksi". Ob tem je treba poudariti, da ima na področju ekonomije izraz štiri črke P povsem drug in poseben pomen ter ga ne gre zamenjevati z njegovim "novim" pomenom na pravnem področju.
V praksi je zaznati težave dedičev, kadar sodišče v zapuščinskem postopku ne opravi cenitve premoženja v skladu s 184. členom Zakona o dedovanju (ZD), dediči pa po ZD odgovarjajo za zapustnikove dolgove do vrednosti podedovanega premoženja. Gre za primere, ki vplivajo na pravno negotovost dedičev in so hkrati vprašljivi z vidika ekonomičnosti postopkov.
Tako pri izločitveni pravici po Zakonu o finančnem poslovanju, postopkih zaradi insolventnosti in prisilnem prenehanju (ZFPPIPP) kot pri ugovoru tretjega po Zakonu o izvršbi in zavarovanju (ZIZ) gre za konflikt med lastninsko (po ZIZ lahko tudi drugo stvarno ali obligacijsko) pravico na eni strani in pravico upnika do poplačila terjatve na drugi. To pa še ne pomeni, da sta izločitveni upnik v stečajnem postopku in tretji, ki uveljavlja nedopustnost izvršbe po ZIZ, v enakem položaju, saj navedena zakona določata različne predpostavke za izločitveno tožbo v stečajnem postopku in za ugovor tretjega v izvršilnem postopku.
Napovedana odprava prepovedi snemanja senatov na glavnih obravnavah spada v okvir obsežnejših zakonodajnih sprememb, ki jih je pristojno ministrstvo pripravilo za krepitev odgovornosti sodnikov in večjo odprtost pravosodja.
Ena od stvari, ki jih obiskovalci iz tujine najprej opazijo pri nas, je nasičenost javnega prostora z zunanjim oglaševanjem, zlasti v mestih. Zgolj vzdolž Celovške ceste v Ljubljani je na primer več sto veleplakatov in drugih oglasnih mest na tablah, fasadah in ograjah. Klasičnim plakatom so se v zadnjem času pridružili še svetleči se elektronski zasloni na najbolj frekventnih lokacijah. Vse to odvrača pozornost udeležencev v prometu in zmanjšuje prometno varnost - če pustimo ob strani estetske pomisleke, ki jih vzbujajo enonogi plakatni kovinski stvori med drevesi na zelenicah.
Z izrazom mergers and acquisitions (M&A) označujemo skupek različnih transakcij, s katerimi investitorji pridobivajo poslovne deleže, delnice ali premoženje drugih družb. Gre za kompleksne transakcije, pri katerih so pogosto udeleženi subjekti iz različnih držav in pravnih sistemov, zato se je v mednarodni poslovni praksi uveljavila "standardna" struktura transakcij M&A, ki je pri večini teh v bistvenem podobna, s čimer se potek same transakcije precej olajša, saj so udeležencem iz različnih pravnih sistemov že vnaprej znani okvirni potek in faze postopka. Če v konkretnem primeru struktura transakcije M&A bistveno odstopa od običajne strukture tovrstnih transakcij, lahko to pri potencialnih investitorjih vzbudi nezaupanje in jih celo odvrne od oddaje ponudbe za nakup tarče ali pa investitorji ponudijo nižjo ceno, kot bi jo ponudili v običajnih okoliščinah prodaje.
Profesor športne vzgoje je bil določenega dne odsoten. V času njegove odsotnosti ga je nadomeščala učiteljica nemščine, odredbo za nadomeščanje je učiteljica prejela s strani vodstva šole. Med uro športne vzgoje se je ena od učenk poškodovala (zvin gležnja). Do poškodbe je prišlo, ker učiteljica nemščine ni pravilno namestila elementa za odskok, saj ni bila vešča njegove uporabe.
Delavec opravlja delo pri delodajalcu z glavno dejavnostjo 93.110 (obratovanje športnih objektov). V skladu s Kolektivno pogodbo za gostinstvo in turizem je do zdaj dobil dodatek za nedeljsko delo in praznik v višini 50 odstotkov, zdaj pa novo vodstvo pravi, da zanje kolektivna pogodba ne velja in da delavcem po internih pravilih pripada zgolj 10-odstotni dodatek. Poleg tega do zdaj še ni dobil izplačanega dodatka, ampak so mu vedno šteli opravljene ure na nedeljo in praznik v dobro po koeficientu 1,5 - tj. za 10 ur dela so mu šteli 15 ur. Delavec opravlja sezonsko delo poleti in opravljene ure nad polno prisotnostjo kompenzira z odsotnostjo pozimi.
Prvi odstavek 14. člena Zakona o uveljavljanju pravic iz javnih sredstev je v neskladju z Ustavo.
Katera ravnanja predstavljajo psihično nasilje je treba presojati glede na okoliščine vsakega posameznega primera. Pogosto vključuje verbalno nasilje (kričanje, vpitje, poniževanje, zmerjanje, sarkazem, posmehovanje). Pri tem ni potrebno, da je tovrstnih ravnanj več ali da se ta ponavljajo, če je že eno samo tako ravnanje dovolj resno in zavržno ter posega v osebnost in dostojanstvo posameznika. Dejanja nadrejenega imajo večji učinek, saj nastopa s pozicije moči in obvladuje zaposlitev prizadetega, temu pa je zaradi podrejenega položaja onemogočena enakovredna in učinkovita obramba; vodilni delavec, zlasti najvišji v hierarhiji, tudi predstavlja delodajalca in s svojimi dejanji postavlja standarde obnašanja in ravnanja tudi za vse ostale.
Državni organ je od sodišča (Službe za brezplačno pravno pomoč) prejel poziv za posredovanje podatkov o premoženju oziroma dohodkih prosilca za brezplačno pravno pomoč (podatki o nepremičnini in kupnini). Prosilec je namreč pri njem neuspešno uveljavljal pravico do varstvenega dodatka in v postopku predložil tudi Zapisnik o ugotovitvi davčne osnove za odmero davka na promet nepremičnin, ki je označen kot davčna tajnost. Ali lahko organ posreduje sodišču podatke, ki so zapisani v tem dokumentu?
Založba za pripravo leksikona potrebuje osebne podatke pokojnega profesorja, ki je bil zaposlen na eni izmed fakultet Univerze v Ljubljani. Na fakulteti imajo profesorjev evidenčni list za vodilni in strokovni kader (s fotografijo), vendar niso prepričani, ali smejo podatke posredovati založbi.
Ali lahko center za socialno delo očetu izda kopijo odločbe, s katero sta bila hčerki priznana status invalida po Zakonu o družbenem varstvu duševno in telesno prizadetih oseb (ZDVDTP) ter pravica do izplačevanja nadomestila za invalidnost in dodatka za pomoč in postrežbo? Hčerka je že polnoletna in po razvezi zakonske zveze staršev živi pri materi, staršem pa je bila s sklepom sodišča podaljšana roditeljska pravica.
Halime Kili?, mati pokojne Fatme Babatli, ki jo je po dolgotrajnem nasilju in grožnjah s smrtjo ubil zakonec, je pred ESČP uveljavljala diskriminatorno kršitev pravice do življenja svoje hčere (2. in 14. člen EKČP), kršitev prepovedi mučenja (3. člen EKČP), kršitev pravice do poštenega sojenja (6. člen EKČP) in do učinkovitega pravnega sredstva (13. člen EKČP). Sodišče je v zadevi presojalo, ali so pristojni organi zagotovili spoštovanje prepovedi, ki jih je državno sodišče naložilo nasilnemu zakoncu, ali je imela Fatma na voljo učinkovito zaščito in ali so državni organi ravnali diskriminatorno.
V teoriji je v Sloveniji mogoče vložiti vlogo po brzojavu ali telefaksu. V praksi pa so telefaksi pogosto v okvari, zmanjka jim črnila ali pa zaradi neznanih razlogov ne delujejo. Po faksu poslane vloge zato sodišča v praksi ne bodo obravnavala, saj je stališče Vrhovnega sodišča, da tveganje okvare naprave nosi stranka, tako kot če bi vlagala po navadni pošti. S takim stališčem pa se ne strinja Evropsko sodišče za človekove pravice (ESČP), ki je v nedavni sodbi Tence proti Sloveniji ugotovilo, da so nekatere določbe slovenskega pravdnega postopka neustrezne in zastarele.
Pravice letalskih potnikov so skoraj že stalnica odločanja Sodišča EU, predvsem ko mora to obravnavati vprašanja v zvezi z ureditvijo Uredbe o odškodnini in pomoči letalskim potnikom. Pri tem se seveda ne more izogniti niti dilemam, ki izhajajo iz dejstva, da marsikateri potnik lahko doživi, da ga zaradi vrste razlogov - bolj utemeljenih ali malo manj - na samem letu namestijo slabše, kot je bilo prvotno obljubljeno (t. i. downgrade). V tem primeru imajo potniki, ki so bili umeščeni v nižji razred, pravico do znižanja cene vozovnice od 30 do 75 odstotkov. Pa ima pravico do tovrstne odškodnine tudi potnik na t. i. enotnih vozovnicah, in če da, v kolikšni višini?
Pri prepovedi dvojnega (večkratnega) kazenskega pregona ali kaznovanja za ista prepovedana ravnanja - tj. doktrini ne bis in idem - gre za temeljno načelo kaznovalnega prava, hkrati pa za eno ključnih in neodtujljivih človekovih pravic. Vsebuje jo vrsta nacionalnih in nadnacionalnih področnih pravnih virov, tako tudi Listina Evropske unije o temeljnih pravicah (LEUTP) v 50. členu kot tudi Konvencija o izvrševanju Schengenskega sporazuma (KISS) v 54. členu. Mobilnost blaga, storitev in ljudi znotraj notranjega ozemlja Unije, zlasti pa znotraj t. i. schengenskega območja, s seboj prinese tudi vse večje čezmejne učinke delovanja kriminalnih združb. Zato je še kako pomembno, da se razjasni, kdaj se je v eni državi članici kazenskopravna obravnava domnevnega storilca tudi dejansko začela, saj od tistega trenutka dalje tovrstno postopanje pristojnih organov v drugih državah članicah (in idem) ne bo več mogoče.
Sodbe Sodišča 13. julij Vstavi izbrisano tabelo 14. julij Vstavi izbrisano tabelo Sodbe Splošnega sodišča 12. julij
Redko se zgodi, da že ko vzameš knjigo v roke in prebereš prvi stavek, z navdušenjem ugotoviš, da so avtorji zadeli žebljico na glavico. Na zadnji strani knjige, med Ugotovitvami, je namreč zapisano, da "slovenska gospodarska infrastruktura zaostaja za splošno gospodarsko razvitostjo države". Soavtorji monografije Infrastruktura Slovenije - za rast produkta in dvig standarda Slovencev dr. Franjo Štiblar, Lea Kos in Maja Jamnik (PF Univerze v Ljubljani, Ljubljana 2016, 347 strani) so napisali prvo sintetično delo, ki daje bralcu na voljo celovit pogled na gospodarsko infrastrukturo.
Varuhinja človekovih pravic Vlasta Nussdorfer je konec maja, štiri mesece pred zakonsko določenim rokom, predsedniku Državnega zbora RS dr. Milanu Brglezu predala Letno poročilo Varuha človekovih pravic RS za leto 2015 in Poročilo Državnega preventivnega mehanizma (DPM) za leto 2015. Priporočil je letos 83, manj kot prejšnja leta, vendar Varuh še vedno čaka na uresničitev nekaterih, podanih v preteklosti.
Današnji kotiček namenjam vejici, in sicer v povedih, v katerih je del enega stavka izpuščen. Najbrž se še spomnite slogana, ki ga je nosila naša osrednja banka - Vem zakaj. Avtorji so ga zapisali brez vejice - pa so se odločili za pravopisno pravilno rešitev?
Misel je vzeta iz Senekovega spisa o uslugah (De ben. 6.42.1). Slovensko bi se glasila: Slabo ravna, kdor je hvaležen zaradi javnega mnenja, in ne zaradi vesti.
Predsednik Vrhovnega sodišča Branko Masleša je na podlagi 60.c člena Zakona o sodiščih (ZS) in s soglasjem ministra za pravosodje mag. Gorana Klemenčiča že sredi junija sprejel časovne standarde za leto 2016, s katerimi je določen pričakovani čas opravljanja tipičnih procesnih dejanj in reševanja zadev na posameznih vrstah ter stopnjah sodišč.
Torek, 12. 7. Kritično o ščitu zasebnosti. Evropska komisija je sprejela sklep o ustreznosti varstva osebnih podatkov pri njihovem prenosu v ZDA na podlagi dogovora o Ščitu zasebnosti, ki bo začel veljati takoj. Ščit zasebnosti naj bi bil zanesljiv nov sistem za varstvo os
Torek, 12. 7. Dva nova finančna instrumenta. Evropska komisija je sprejela dva nova finančna instrumenta za spodbujanje naložb v zagonska podjetja in trajnostni razvoj mest, saj v primerjavi z nepovratnimi sredstvi privabljajo več zasebnih in javnih sredstev za dopolnitev z
22. julij 1937 - Neuspela reforma ameriškega sodstva Ameriški senat je zavrnil predlog ameriškega predsednika Franklina D. Roosevelta (The Judiciary Reorganization Bill of 1937), s katerim bi se povečalo število sodnikov Vrhovnega sodišča ZDA. Roosevelt je želel povečati š
Zakaj ne bi sobivali z begunci in begunkami ter z njimi delili svoje stanovanje ali hišo? Spletna platforma Refugees Welcome omogoča povezovanje beguncev in posameznikov, ki jim želijo ponuditi prostor za bivanje ter s tem prispevati k njihovi integraciji v slovensko okolje. Slovenska ekipa, sestavljena iz različnih neprofitnih in humanitarnih organizacij in aktivnih posameznikov, deluje že od jeseni 2015 in vse delo opravi prostovoljno in brezplačno. Njihovo delo pa seveda lahko podprete z donacijo. Refugees Welcome podpira lokalno razpršeno namestitev beguncev, ponuja pa tudi podporo pri vprašanjih, povezanih s sobivanjem. Prispevati želijo k ohranjanju odprte družbe, utemeljene na solidarnosti in enakosti za vse. Njihovo izhodišče je načelo, da bi morali imeti vsi ljudje enake možnosti in da nihče ni nelegalen.
Ur. l. RS, št. 44/16 1. Podpredsednik Višjega sodišča v Kopru - Sodni svet; rok je 24. julij. 2. Predsednik Okrajnega sodišča v Cerknici - Sodni svet; rok je 24. julij. Ur. l. RS, št. 47/16 3. Direktor - Slovenski filmski center, jav
Sklepi, ki jih je Vlada RS sprejela na 96. redni seji (12. julij 2016): - informacija o poteku pogajanj z reprezentativnimi sindikati javnega sektorja o ukrepih na področju stroškov dela v javnem sektorju v obdobju od vključno leta 2017 dalje; - poročilom o izvajanju izvedbenega
14. julij - predlog zakona o spremembah in dopolnitvah Zakona o Slovenskem državnem holdingu. 15. julij - predlog zakona o dopolnitvah Zakona o obrambi.
Akti, ki začnejo veljati v naslednjem mesecu: 1. Zakon o spremembah in dopolnitvah Zakona o socialnem varstvu - ZSV-F (Ur. l. RS, št. 39/16) - velja od 18. junija, ne glede na prejšnji odstavek se začnejo 1., 6., 7. in 8. člen tega zakona, spremembe in dopolnitve do

References: sodišče 
 ZKP 
 sodišče 
 Sodišče 
 sodišče 
 sodišče